《长安》
元代·方回

客从函谷过南州，略说长安旧日愁。
仙隐有峰存紫阁，僧居无寺问红楼。
兰亭古瘗藏狐貉，椒壁遗基牧马牛。
万古不随人事改，独余清渭向东流。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。